Alaquàs obrirà la inscripció per a les paelles el 28 d'agost
26/08/2014

# Alaquàs obrirà la inscripció per a les paelles el 28 d'agost

*   26/08/2014
*   [Imprimir](#)
*   Compartir
*    https://www.alaquas.org/documento.asp?id\_do=14537

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14537%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20obrir%C3%A0%20la%20inscripci%C3%B3%20per%20a%20les%20paelles%20el%2028%20d%27agost)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14537/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14537/26082014paelles_alaquas_Form_4.jpg)](https://www.alaquas.org/ficheros/documentos/2014/2/14537/26082014paelles_alaquas_Form_10.jpg "<a href='https://www.alaquas.org/ficheros/documentos/2014/2/14537/26082014paelles_alaquas_Form_10.jpg' target=_blank><i class='fa fa-external-link' aria-hidden='true'></i>.Alaquàs obrirà la inscripció per a les paelles el 28 d'agost</a>")

L'acte coincideix amb la celebració del 40 aniversari de la Junta Central de Penyes

L’Ajuntament d’Alaquàs i la Junta Central de Penyes han convocat el XL Concurs de Paelles per al pròxim 30 d’agost. Les inscripcions es realitzaran el dijous 28 d’agost en horari de 18 a 20 hores en el col·legi Sanchis Almiñano. El cost de la inscripció és de 45 euros. A canvi, la Junta proporcionarà als participants tot allò que cal per elaborar una paella.

L’aigua, la llenya, el calder, la cullera, els trespeus, així com els ingredients per a 20 racions, seran els elements que l’organització facilitarà als aspirants als cinc premis que es poden guanyar en aquesta edició de Paelles 2014. La utilització de qualsevol producte alimentari, paella o similar que no siga autoritzat pels organitzadors, suposarà una penalització pel participant.

Les tres millors paelles rebran una compensació econòmica, a més d’un trofeu. El primer premi són 100 euros, donat per Elperiodic.com; el segon, 75 euros, cortesia de la Junta Central de Penyes; i el tercer, 50 euros, que Caixa Popular proporcionarà.

No obstant això, aquests no seran els únics premis. La quarta paella més saborosa rebrà un trofeu donat per Deportes Estreder i la quinta, un altre per l’Autoescola Lola Chus. El jurat serà designat per la Junta Central de Penyes. Els premis es lliuraran el dimarts 1 de setembre a les 20:30 hores al Castell d’Alaquàs.

La Junta Central de Penyes compleix 40 anys d’història i tradició amb un esdeveniment gastronòmic i cultural com són les paelles. El concurs va nàixer l’any 1975, quan els avantpassats de la penya Valor i la penya Rius van gaudir del I Concurs de Paelles en les Festes Majors d’Alaquàs. En els primers anys, van tenir lloc al camp del Roser, posteriorment s’ha traslladat la seua celebració enfront del Mercat i a altres localitzacions de la localitat. En l’actualitat, les paelles són al voltant del parc de la Sequieta, als carrers Lanjarón i Vicente Lis Barona.